Σύντομο βιογραφικό

Η Δρ. Όλγα Κολοκυθά είναι Senior Scientist στο Universität für Weiterbildung Krems της Αυστρίας (<https://www.donau-uni.ac.at/en/university/about.html>) και διευθύντρια των προγραμμάτων MA Music Management, MA Music for Applied Media και MA Music Business and Culture. Τα ερευνητικά της πεδία περιλαμβάνουν την πολιτιστική πολιτική και διαχείριση, τον πολιτισμό σε περιόδους κρίσεων και την πολιτιστική διπλωματία. Έχει πλήθος δημοσιεύσεων σε επιστημονικά περιοδικά και συλλογικούς τόμους. Το διάστημα 2019-2023 ήταν επικεφαλής ερευνήτρια για το Πανεπιστήμιο της Βιέννης στο project CICERONE (Horizon2020, project co-ordinators University of Amsterdam), στο οποίο ήταν και επικεφαλής της έρευνας στον τομέα της πολιτιστικής κληρονομιάς, αρχείων και βιβλιοθηκών. Ήταν μια από τους εκπροσώπους του πολιτισμού που προσκλήθηκαν από την Ευρωπαϊκή Επιτροπή στη συνάντηση εμπειρογνωμόνων για το μέλλον της Ευρωπαϊκής Ατζέντας για τον Πολιτισμό το 2018. Είναι εκλεγμένο μέλος του ΔΣ του Ερευνητικού Δικτύου Κοινωνιολογίας των Τεχνών της Ευρωπαϊκής Κοινωνιολογικής Ένωσης, μέλος της συντακτικής επιτροπής του επιστημονικού περιοδικού City, Culture and Society, ενώ έχει προσκληθεί ως κεντρική ομιλήτρια από φορείς όπως η Αυστριακή Επιτροπή της UNESCO και το Αυστριακό Οικονομικό Επιμελητήριο.